iraklixyz/georgian-wikipedia-cleaned huggingface dataset:
საკმიელა

საკმიელა, საკმეველა, საკმელა, საკმელაი — ქართული აბორიგენული თეთრყურძნიანი საღვინე ვაზის ჯიში გურიიდან. საკმიელა მცირედ გავრცელებული ხარისხიანი ვაზის ჯიშია.

გავრცელება
წარსულში მასობრივად იყო გავრცელებული მაღლარების სახით გურიის აღმოსავლეთ და დასავლეთ მთისპირა სოფლებში. თეთრყურძნიან ვაზთა შორის გამორჩეული ადგილი ეჭირა როგორც საადრეოსა და ამავე დროს ხარისხიან ჯიშს. ივანე ჯავახიშვილის მიხედვით „საკმეველას“ სახელწოდების ვაზი გავრცელებული იყო აგრეთვე ქართლში, იმერეთსა და რაჭაში, მაგრამ საუკუნის შუა წლებში ამ მხარეებში ეს ჯიში უკვე აღარ მოიპოვებოდა, შესაბამისად შეუძლებელია მათი საკმიელასთან იდეტურობის დადგენა. სოკოვან დაავადებათა მიმართ სისუსტემ საკმიელას გავრცეების მასშტაბი მნიშვნელოვნად შეზღუდა. საუკუნის შუა წლებში საკმიელა შემორჩენილი იყო მხოლოდ მაღლაების სახით სოფლებში ვაზიანი, ბურნათი, ერკეთი, შემოქმედი და ლიხაური და მოსახლეობა ძირითადად ყურძნად იყენებდა.

ამჟამად დაბლარის სახით საკმიელა არის სოფელ შემოქმედში და მისგან მზადდება სუფრის თეთრი მშრალი ღვინო.

ბოტანიკური აღწერა
ზრდასრული ფოთოლი საშუალო ზომისაა, მომრგვალო ან ოდნავ ოვალური, სამნაკვთიანი, მცირედ დანაკვთული. ფოთლის ქვედა მხარე საკმაოდაა შებუსული მონაცრისფრო აბლაბუდისებრად. ყვავილი ორსქესიანია, ნორმალურად განვითარებული ბუტკოთი და მტრვიანებით. საკმიელას მტევანი საშუალო ზომისაა, ცილინდრულ-კონუსური, იშვიათად ცილინდრული ფორმის, გვხვდება უფორმო მტევნებიც. საშუალო სიმკვრივისაა, იშვიათად თხელი. მარცვალი საშუალო ან საშუალოზე მცირე ზომისაა, მომრგვალო, ღია მწვანე, მზის მხარეზე მოწითალო-ქარვისფერი ელფერით. კანი სქელია, ცვილისებრი ფიფქით ოდნავ დაფარული. რბილობი წვნიანი და ნაკლებხორციანია. გემო — ტკბილი და სასიამოვნო.

აგრობიოლოგიური დახასიათება
საკმიელა ძლიერი ზრდისა და უხვმოსავლიანია. სავეგეტაციო პერიოდი კვირტის გაშლიდან არულ სიმწიფემდე 180 დღეა. ვაზი გამოძღვიძებას იწყებს აპრილის დასაწყისიდან, კვირტების გაფურჩქვნა იწყება აპრილში, ყვავილობა მიმდინარეობს მაიისა და ივნისში, ყურძნის შეთვალვა იწყება აგვისტოში და სრულ სიმწიფეში სექტემბრის ბოლოს, ოქტომბრის დასაწყისში შედის. ფოთოლცვენა მიმდინარეობს ნოემბერში. ვაზზე დატოვებული ყურძენი ნოემბრამდე ძლებს, დაკრეფილი ზამთარში არ ინახება.

ვაზი ძლიერი ზრდისაა და უხვმოსავლიანია. სუსტია სოკოვანი დაავადებებისადმი, განსაკუთრებით კი ნაცრის მიმართ. მტევნის საშუალო წონა 126 გრამია, საჰექტარო მოსავლიანობა კი 8.5-9.5 ტონა. ყურძნის სრული სიმწიფის პერიოდში მისი შაქრიანობა აღწევს 18,8-19%-ს, ხოლო მჟავიანობა — 8,5 გ/ლ-ს.
სეხემრე-ჰერუჰირმაატ ინტეფი

სეხემრე-ჰერუჰირმაატ ინტეფი (ასევე ანტეფი, ანიოტეფი) — ძველი ეგვიპტელი მეფე (ფარაონი) მეჩვიდმეტე დინასტიიდან, რომელიც მეფობდა მეორე გარდამავალი პერიოდის დროს. ამ დროს ეგვიპტე ორ ნაწილად იყო გაყოფილი, მეჩვიდმეტე დინასტია, რომელიც აკონტროლებდა ზემო ეგვიპტეს და მეთხუთმეტე დინასტია რომლებიც მართავდნენ ქვემო ეგვიპტეს და შუა ეგვიპტის ნაწილს. სეხემრე-ჰერუჰირმაატ ინტეფს ზოგიერთი იტეფ , ზოგი კი ინტეფ მიიჩნევს. ინტეფი სამეფოს თებედან მართავდა, მეფობდა დაახლოებით ძვ.წ. 1560-იანი წლებისთვის.
იაკბიმი

სეხაენრა იაკბიმი (ასევე იაკბმუ) — ძველი ეგვიპტის მეფე (ფარაონი) მეთოთხმეტე დინასტიიდან, რომელიც მეფობდა მეორე გარდამავალი პერიოდის დროს. ეგვიპტოლოგ კიმ რაიჰოლტის აზრით იაკბიმი იყო მეთოთხმეტე დინასტიის დამაარსებელი და პირველი ფარაონი. თუმცა ძველ ლიტერატურაში მიიჩნეოდა, რომ იაკბიმი მეთექვსმეტე დინასტიის წევრი იყო. მისი მმართველობა დაიწყო ძვ.წ. 1805 წელს და დასრულდა ძვ.წ. 1780 წელს, იმეფა 25 წელი.
ჩარინის კანიონი

ჩარინის კანიონი  — მდინარე ჩარინის გასწვრივ 154 კმ-ზე გადაჭიმული კანიონი ყაზახეთში. მდებარეობს ქალაქ ალმათიდან აღმოსავლეთით 195კმ-ზე, ჩინეთის საზღვრის სიახლოვეს. კანიონი შედის 2004 წლის 23 თებერვალს შექმნილი ჩარინის ეროვნული პარკის ტერიტორიის შემადგენლობაში.

ჩარინის კანიონი დანალექი ქანებისგან აგებული ბუნების ძეგლია, რომლის ასაკი 12 მილიონი წელია. კანიონის კლდეების სიმაღლე 150-300 მეტრს შეადგენს.

ტურისტებისთვის განსაკუთრებით საინტერესო ადგილია ე.წ. „სასახლეების ველი“, რომლის სიგრძე 2 კნ, ხოლო სიგანე 20-80 მეტრია.

კანიონის წიაღში შემონახულია იფნის რელიქტური სახეობის კორომი, რომელიც გამყინვარების პერიოდს გადაურჩა. მეორე მსგავსი კორომი მხოლოდ ჩრდილოეთ ამერიკაშია. 1964 წლიდან იფნის კორომი ბუნების ძეგლად გამოცხადდა. აგრეთვე დიდ ინტერესს იწვევს აზიური ალვის ხეების კორომი.

ჩარინის კანიონის ლანდშაფტური მრავალფეროვნება განპირობებულია ფლორისა და ფაუნის ნაირგვარობით. აქ წარმოდგენილია 1500-ზე მეტი სახეობის მცენარე, საიდანაც 17 ყაზახეთის წითელ წიგნშია შეტანილი და 62 სახეობის ძუძუმწოვარი, 103 სახეობის ფრინველი, 25 სახეობის ქვეწარმავალი.

გალერეა
იაამუ

ნუბოსერა იაამუ (ასევე იაამუ, იამუ, იაამი) — ძველი ეგვიპტელი მეფე (ფარაონი) მეთოთხმეტე დინასტიიდან, რომელიც მეფობდა მეორე გარდამავალი პერიოდის დროს. კიმ რაიჰოლტის მიხედვით ნუბოსერა იაამუ იყო მეთოთხმეტე დინასტიის მეორე ფარაონი. ხოლო ფონ ბეკერათის მიხედვით იაამუ მეთექვსმეტე დინასტიის წევრი იყო. მისი მმართველობა დაიწყო ძვ.წ. 1780 წელს და დასრულდა ძვ.წ. 1770 წელს, იმეფა 10 წელი.
ქარეჰი

ქარეჰ ხაოსერა — ძველი ეგვიპტელი მეფე (ფარაონი) მეთოთხმეტე დინასტიიდან, რომელიც მეფობდა მეორე გარდამავალი პერიოდის დროს. სავარაუდოდ ქარეჰმა 10 წელი იმეფა. მისი მმართველობა დაიწყო ძვ.წ. 1770 წელს და დასრულდა ძვ.წ. 1760 წელს. არსებობს მოსაზრები, რომლის მიხედვითაც ქარეჰი ჰიქსოსი მეფეების უკანასკნელი ვასალი იყო მეთოთხმეტე დინასტიიდან, ზოგი მას მეთექვსმეტე დინასტიის წევრადაც მიიჩნევს.
ხვართქლასებრნი

ხვართქლასებრნი — ორლებნიან მცენარეთა ოჯახი. ბალახები, ნახევრად ბუჩქები, ბუჩქები, იშვიათად პატარა ხეებია. უმრავლესობა ხვიარაა. ყვავილები ხშირად დიდია, ორსქესიანი, მარტოული ან ყვავილედებში თავმოყრილი. ნაყოფი ჩვეულებრივ კოლოფია, იშვიათად კაკლისებრი. ზოგი მათგანი რძისებრ სითხეს ან ფისს შეიცავს.

ოჯახში 50-მდე გვარის 1500-მდე სახეობაა. უმთავრესად გავრცელებული არიან ორივე ნახევარსფეროს ტროპიკებსა და სუბტროპიკებში. საქართველოში გავრცელებულია 2 გვარის (დიდი ხვართქლა და ხვართქლა) 7 სახეობა.
ბალტები

ბალტები — თანამედროვე ბალტიის ქვეყნების (ესტონეთი, ლატვია, ლიეტუვა), ბელარუსის, პოლონეთისა და რუსეთის ტერიტორიაზე მცხოვრები ინდოევროპული წარმოშობის ხალხების საერთო სახელწოდება. ეთნონიმი ბალტი ნეოლოგიზმია და უკავშირდება ბალტიის ზღვას.

პირველად მოიხსენიებიან რომაელი ისტორიკოსის ტაციტუსის ნაშრომში „გერმანელთა წარმოშობისა და განსახლების შესახებ“ (98 წელი), სადაც მათ ესტები ეწოდებათ. გარდა ამისა, ჰეროდოტე მოიხსენიებს ბუდინებს, რომლებიც ცხოვრობენ დონის ზემოთში, ვოლგასა და დნეპრს შორის. მოგვიანებით ესტების ტომები სხვადასხვა სახელებით მოიხსენიებიან ოსტგოთ ისტორიკოს კასიოდორუსთან (523 წ.), გუთ ისტორიკოს იორდანისთან (552 წ.), ანგლოსაქს მოგზაურ ვულფსტანთან (900 წ.) და ჩრდილო გერმანელ ქრონისტ, მთავარეპისკოპოს ადამ ბრემენელთან (1075 წ.).
იატვიაგები

იატვიაგები — ბალტიური წარმოშობის ტომები, ახლოს დგანან პრუსებთან. იატვიგები მონაწილეობდნენ, ლატვიელების, ლიეტუველების, პოლონელებისა და ბელარუსების ეთნოგენეზში.

 საუკუნეში იატვიაგების ტომები ცხოვრობდნენ მდინარეების ნარევისა და ნემანის შუამდინარეთში. საუკუნიდან მთლიანად მოხდა იატვიაგების ასიმილაცია ლიეტუველებთან, ბელარუსებთან და მაზოვიელებთან.
აპეპი

აპეპი — ძველი ეგვიპტელი მეფე (ფარაონი) მეთოთხმეტე ან მეთექვსმეტე დინასტიიდან, რომელიც მეფობდა მეორე გარდამავალი პერიოდის დროს. კიმ რაიჰოლტისა და დერელ ბეიკერის მიხედვით აპეპი იყო მეთოთხმეტე დინასტიის ორმოცდამეთერთმეტე ფარაონი. ხოლო ფონ ბეკერათის მიხედვით აპეპი მეთექვსმეტე დინასტიის წევრი და მეთხუთხმეტე დინასტიის ჰიქსოსი მეფეების ვასალი იყო. უცნობია მისი მმართველობის დასაწყისი და დასასრული, ასევე უცნობია მმართველობის ხანგრძლივობა.
უაზადი

უაზადი — ძველი ეგვიპტელი მეფე (ფარაონი) მეთოთხმეტე დინასტიიდან, რომელიც მეფობდა მეორე გარდამავალი პერიოდის დროს. კიმ რაიჰოლტისა და დერელ ბეიკერის მიხედვით უაზადი იყო მეთოთხმეტე დინასტიის ფარაონი, რომელიც დაახლოებით ძვ.წ. 1700 წლისთვის მეფობდა, შესაბამისად ის სამეფოს ავარისიდან მართავდა. ხოლო ფონ ბეკერათისა და ვოლფგანგ ჰელკის მიხედვით უაზადი არა მეთოთხმეტე არამედ მეთექვსმეტე დინასტიის ფარაონი და მეთხუთმეტე დინასტიის ჰიქსოსი მეფეების ვასალი იყო.
ძალიან მნიშვნელოვანი პერსონები

ძალიან მნიშვნელოვანი პერსონები — 1963 წლის ფილმი, რომელიც გადაღებულია ტერენს რატიგანის სცენარის მიხედვით. მარგარეტ რეზერფორდმა მიიღო ოსკარისა და ოქროს გლობუსის ჯილდოები საუკეთესო მსახიობი ქალისთვის მეორეხარისხოვან როლში.

სიუჟეტი
ფრანსის ანდროსი აპირებს დატოვებს ლონდონი და გაფრინდეს ნიუ-იორკში პლეიბოი მარკ შამპსელთან ერთად. ფრენა შეფერხდება და აეროპორტში ის შეხვდება მდიდარ ქმარს, რომელსაც ცდილობს დაშორდეს.ლეს მანგრუმი, ავსტრალიელი ბიზნესმენი მგზავრობს თავის ლოიალურ მდივანთან ერთად და ის უნდა იყოს ნიუ-იორკში შემდეგ დღეს, რათა დადოს შეთანხმება, რაც დაეხმარება შეინარჩუნოს საკუთარი სატრაქტოო კომპანია. მაქს ბუდამ, რომელიც მოგზაურობს ვარსკვლავ გლორია გრიტისთან ერთდ, სასწრაფოდ უნდა დატოვოს ინგლისი, რათა თავი აარიდოს ინგლისურ საშემოსავლო გადასახადს. გრაფინია ბრაიტონმა უნდა დაიწყოს მუშაობა ამერიკულ კურორტზე, რათა გადაიხადოს დაგროვილი გადასახადები. ნისლის გამო ფრენა ფერხდება და ყველას მომავალი ბურუსში ეხვევა. ისინი იძულებულნი ხდებიან, ღამე აეროპორტის სასტუმროში გაათიონ და კარგ ამინდს დაელოდონ.

როლებში
რიჩარდ ბარტონი - პოლ ანდროსი
ელიზაბეთ ტეილორი - ფრანსის ანდროსი
მარგარეტ რეზერფორდი - გრაფინია ბრაიტონი
მეგი სმითი - მის მედი
როდ ტეილორი - ლეს მანგრუმი
ორსონ უელსი - მაქს ბუდა
ლუი ჟურდანი - მარკ შამპსელი
ელზა მარტინელი - გლორია გრიტი
ეთნიკური წმენდა

} ისლამური სახელმწიფოს მიერ ჩრდილო ერაყისა და აღმოსავლეთ სირიის ტერიტორიების დაკავების შემდეგ იქ აღდგენილი იქნა ჯიზიას გადასახადი – იმ არამუსლიმებს, რომლებსაც სურთ დარჩენა, წლიური 6%-იანი გადასახადის გადახდა უწევთ.
ცენტრალური აფრიკის რესპუბლიკაში მიმდინარე კონფლიქტისას ანტი-ბალაკას ლაშქრის წევრები წმენდენ ქალაქებს მუსლიმებისგან, რომლებშიც პოტენციურ სელეკას მხარდამჭერებს ხედავენ.

ჩუმი ეთნიკური წმენდა
ჩუმი ეთნიკური წმენდა არის ტერმინი, რომელიც ასევე იუგოსლავიის კონფლიქტის მიმდინარეობისას შეიქმნა, თუმცა ის აღნიშნავდა იმ ეთნიკურ წმენდასა და დანაშაულს, რაც მედიის ყურადღების მიღმა რჩებოდა – დასავლური მედია ძირითადად სერბული მხარის მიერ ჩადენილ დანაშაულს აშუქებდა, სერბების მიმართ ჩადენილ დანაშაულზე კი თვალს ხუჭავდა. ამიტომ სერბების მიმართ ჩადენილ დანაშაულებს ჩუმი ეთნიკური წმენდა უწოდეს იმ მკვლევრებმა, რომლებიც პრო–სერბულ პოზიციას იკავებდნენ ამ კონფლიქტში.
ამ დროიდან მოყოლებული, იგივე ტერმინი გამოიყენება შედარებით ნაკლებად გაშუქებული და შესწავლილი ეთნიკური წმენდების გამოსახატავად, რომლებიც გამარჯვებული მხარის მიერ იქნა ჩადენილი და დამნაშავეების დასჯა არ მომხდარა – მაგალითად გერმანელების ეთნიკური წმენდისას აღმოსავლეთ და ცენტრალური ევროპიდან.
იგივე ტერმინით აღნიშნავენ ეთნიკურ წმენდას, რომელიც პირდაპირი და უხეში ძალადობის მაგიერ სხვადასხვა, ფარული ღონისძიებებით მიმდინარეობს და მიზნად სასურველი ტერიტორიის არასასურველი მოსახლეობიდან გათავისუფლებას ისახავს, მაგრამ რბილი ან ფარული ღონისძიებებით.
ჩარლზ ფრენსის რიხტერი

ჩარლზ ფრენსის რიხტერი (დ. 26 აპრილი, 1900 — გ. 30 სექტემბერი, 1985) — ამერიკელი სეისმოლოგი და ფიზიკოსი. რიხტერი ყველაზე მეტად რიხტერის სკალის შექმნითაა ცნობილი, რომელიც 1979 წელს მიწისძვრის მაგნიტუდის დადგენამდე მიწისძვრის სიმძლავრის საზომად გამოიყენებოდა. სიღრმისეული და ზედაპირული მიწისძვრების შესახებ კიიო ვადატის 1928 წლის წერილით შთაგონებულმა რიხტერმა 1935 წელს ბენო გუტენბერგთან ერთად მიწისძვრის სიმძლავრის საზომად პირველად გამოიყენა სკალა.
სწრაფი სექსი

სწრაფი სექსი — მოკლე და სპონტანური სექსი რომელიც სრულდება ძალიან მოკლე დროში.

მსგავსი სექსუალური აქტივობა ზოგადად სრულდება პრელუდიის გარეშე და მხოლოდ ერთი მონაწილის სექსუალურ ლტოლვას და ორგაზმს ისახავს მიზნად, უფრო ხშირად კი მამაკაცისას. მსგავსი აქტისას, უფრო ხშირად, ორალურ სექსს მიმართავენ ხოლმე. მიუხედავად იმისა, რომ ქალი ვერ იღებს სრულ სიამოვნებას ასეთი ფორმის სექსისგან, მსგავსი აქტი ქალის დიდ აღგზნებას იწვევს.
თუბა ბუიუქუსთუნი

ჰათიჯე თუბა ბუიუქუსთუნი (; დ. 5 ივლისი, 1982) — თურქი მსახიობი.

ადრეული ცხოვრება და განათლება
თუბა ბუიუქუსთუნი დაიბადა 1982 წლის 5 ივლისს, სტამბოლში. მან დაამთავრა „დოგუსის“ სკოლა, ხოლო შემდგომ კი ჩააბარა „ -ის“ უნივერსიტეტში, სადაც სწავლობდა კოსტუმებისა და სცენის დიზაინს. უნივერსიტეტში სწავლისას მან დაიწყო მონაწილეობის მიღება სარეკლამო რგოლებში ცნობილი ბრენდებისთვის როგორებიცაა: , , ', . ხოლო შემდგომ კი მეგობრის რჩევით სამსახიობო სფეროში აქტიურად ჩაბმა გადაწყვიტა. გაიცნო მსახიობი თომრის გირითლიოღლუ, რომელმაც თუბას სამსახიობო სფეროში აქტიური მოღვაწეობისკენ უბიძგა.

კარიერა
თუბას დებიუტი სატელევიზიო შოუში შედგა 2003 წელს „სულთან მაქამი-ს“ ბოლო ოთხ ეპიზოდში მონაწილეობით. მისმა სილამაზემ და დამაჯერებელმა თამაშმა პროდიუსერებისა და რეჟისორების ყურადღება მიიქცია და მის ცხოვრებაში ახალი ეპიზოდი დაიწყო. სთავაზობდნენ სხვადასხვა საპნის ოპერებში მონაწილეობას, ხოლო თურქი საზოგადოება თანდათან იხიბლებოდა მისით.

2004 წელს მან მონაწილეობა მიიღო სერიალში „ნაქარგები ვარდიდან“, სადაც განასახიერა გულიზარი. მისი პერფორმანსი იმდენად სწორედ იყო განსახიერებული, რომ მან სერბიასა და მონტენეგროს საერთაშორისო სატელევიზიო ფესტივალზე საუკეთესო მსახიობის წოდება მიიღო. სერიალმა „ცაცხვების ქვეშ“ თუბას ნამდვილი წარმატება მოუტანა. აქედან დაიწყო თუბას კარიერული წინსვლა, რასაც მოჰყვა 2006 წელს საკმაოდ ცნობილი ფილმი „გამოცდა“, სადაც მან ჟან-კლოდ ვან დამს გაუწია პარტნიორობა.

2007 წელს, მისი მონაწილეობით გამოვიდა სერიალი „ასი“, სადაც მან პარტნიორობა მურათ ილდირიმს გაუწია. მათი ერთობლივი პროექტი საოცრად პოპულარული გახდა და ის არაერთმა უცხო ქვეყანამ შეისყიდა. გარდა ამისა, სერიალი წარდგენილი იყო 51-ე მონტე კარლოს სატელევიზიო ფესტივალზე, როგორც საუკეთესო საპნის ოპერა. 2012 წლის მიწურულს, თუბას მონაწილეობით გამოვიდა კვლავ წარმატებული პროექტი „20 წუთი“. სერიალში განსახიერებული პერსონაჟისთვის თუბა წარდგენილი იყო 42-ე ემის საერთაშორისო ჯილდოზე საუკეთესო მსახიობის ნომინაციაში. 2014 წლიდან კი ცნობილ მსახიობ ენგინ აქიურექს უწევს პარტნიორობას სერიალში „შავი ფული და სიყვარული“. დღესდღეობით თუბა არის ერთ-ერთი მოთხოვნადი მსახიობი თურქეთში, რომელსაც ქვეყნის საზღვრებს გარეთაც იცნობენ.

2014 წელს, თუბა დაინიშნა თურქული „“-ის კეთილი ნების ელჩად. ხშირად სტუმრობს ლტოლვილთა ბანაკებს და სწორედ ამიტომ მას „თურქი ანჯელინა“ შეარქვეს, არა ფიზიკური მსგავსების გამო, არამედ ქველმოქმედების კუთხით. ის ერთ-ერთი აქტიური თურქი ქველმოქმედი ცნობადი სახე.

პირადი ცხოვრება
2011 წლის 28 ივლისს, მან ცნობილ თურქ მსახიობზე ონურ საილაქზე იქორწინა. მათი ქორწინების ცერემონიალი პარიზში შედგა. 2012 წელს, წყვილი ორი ტყუპი გოგონას მაია და ტოპრაკის მშობლები გახდნენ.
ალეგრი

ალეგრი — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 277 მეტრზე. მიეკუთვნება ესპირიტუ-სანტუს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ალეგრის შემადგენლობაში.

2010 წლის მონაცემებით, მოსახლეობა 30 768 ადამიანს შეადგენდა, მოსახლეობის სიმჭიდროვე 39,85 კმ²-ზე. ფართობი 772 000 კმ²-ია.
დივინი-დუ-სან-ლორენსუ

დივინი-დუ-სან-ლორენსუ — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 680 მეტრზე. მიეკუთვნება ესპირიტუ-სანტუს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ალეგრის შემადგენლობაში.

2010 წლის მონაცემებით, მოსახლეობა 4 516 ადამიანს შეადგენდა, მოსახლეობის სიმჭიდროვე 25,97 კმ²-ზე. ფართობი 173 881 კმ²-ია.
დორის-დუ-რიუ-პრეტუ

დორის-დუ-რიუ-პრეტუ — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 770 მეტრზე. მიეკუთვნება ესპირიტუ-სანტუს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ალეგრის შემადგენლობაში.

2010 წლის მონაცემებით, მოსახლეობა 6 397 ადამიანს შეადგენდა, მოსახლეობის სიმჭიდროვე 40,16 კმ²-ზე. ფართობი 159 297 კმ²-ია.
გუასუი

გუასუი — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 590 მეტრზე. მიეკუთვნება ესპირიტუ-სანტუს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ალეგრის შემადგენლობაში.

2010 წლის მონაცემებით, მოსახლეობა 27 851 ადამიანს შეადგენდა, მოსახლეობის სიმჭიდროვე 59,47 კმ²-ზე. ფართობი 468 343 კმ²-ია.
იბატიბა

იბატიბა — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 740 მეტრზე. მიეკუთვნება ესპირიტუ-სანტუს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ალეგრის შემადგენლობაში.

2010 წლის მონაცემებით, მოსახლეობა 22 366 ადამიანს შეადგენდა, მოსახლეობის სიმჭიდროვე 92,98 კმ²-ზე. ფართობი 240 536 კმ²-ია.
იბიტირამა

იბიტირამა — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 770 მეტრზე. მიეკუთვნება ესპირიტუ-სანტუს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ალეგრის შემადგენლობაში.

2010 წლის მონაცემებით, მოსახლეობა 8 957 ადამიანს შეადგენდა, მოსახლეობის სიმჭიდროვე 27,15 კმ²-ზე. ფართობი 329 866 კმ²-ია.
ირუპი

ირუპი — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 730 მეტრზე. მიეკუთვნება ესპირიტუ-სანტუს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ალეგრის შემადგენლობაში.

2010 წლის მონაცემებით, მოსახლეობა 11 723 ადამიანს შეადგენდა, მოსახლეობის სიმჭიდროვე 63,52 კმ²-ზე. ფართობი 184 547 კმ²-ია.
იუნა

იუნა — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 670 მეტრზე. მიეკუთვნება ესპირიტუ-სანტუს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ალეგრის შემადგენლობაში.

2010 წლის მონაცემებით, მოსახლეობა 27 328 ადამიანს შეადგენდა, მოსახლეობის სიმჭიდროვე 59,27 კმ²-ზე. ფართობი 461 077 კმ²-ია.
მუნის-ფრეირი

მუნის-ფრეირი — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 625 მეტრზე. მიეკუთვნება ესპირიტუ-სანტუს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ალეგრის შემადგენლობაში.

2010 წლის მონაცემებით, მოსახლეობა 18 397 ადამიანს შეადგენდა, მოსახლეობის სიმჭიდროვე 27,08 კმ²-ზე. ფართობი 679 323 კმ²-ია.
საქართველოს ყინულის ჰოკეის ეროვნული ნაკრები

საქართველოს ყინულის ჰოკეის ეროვნული ნაკრები — საქართველოს ეროვნული ნაკრები ყინულის ჰოკეიში. 2009 წლიდან არის ყინულის ჰოკეის საერთაშორისო ფედერაციის წევრი. გუნდმა პირველი საერთაშორისო მატჩი 2010 წლის 12 აპრილის სამხრეთ აფრიკის რესპუბლიკის წინააღმდეგ ითამაშა. 2018 წლის მსოფლიო ჩემპიონატის დივიზიონის ჯგუფში საქართველომ გაიმარჯვა, ამიტომ მონაწილეობას მიიღებს 2019 წლის დივიზიონის ჯგუფში.

შემადგენლობა
2017 მსოფლიო ჩემპიონნეტი დივიზიონი 
შემადგენლობა -დან
ენგინ აქიურექი

ენგინ აქიურექი ( დ. 12 ოქტომბერი 1981) — თურქი მსახიობი.

ბიოგრაფია
ენგინ აქიურექი დაიბადა 1981 წლის 12 ოქტომბერს ანკარაში. მამამისი ხელისუფლების თანამდებობის პირია დედამისი კი დიასახლისი. მას ჰყავს უმცროსი ძმა. აქიურექმა დაამთავრა ანკარის უნივერსიტეტი 2002 წელს, ლინგვისტიკისა და ისტორიის სპეციალობით. ჯერ კიდევ სტუდენტობის პერიოდში ენგინი თეატრმა და სამსახიობო კარიერამ გაიტაცა.

2004 წელს, უნივერსიტეტის დამთავრების შემდეგ მონაწილეობა მიიღო შოუში „თურქეთის ვარსკვლავები“ და გაიმარჯვა ნომინაციაში „საუკეთესო მსახიობი“. გამარჯვების წყალობით ენგინმა მიიღო როლი სერიალში „უცხოელი სასიძო“. შემდეგ ამას მოჰყვა როლები ფილმში „ბედი“, „შავი გველი“ და „ღრუბლად რომ გადავიქცე“.

2010-2011 წლებში ენგინ აქიურექი გადაიღეს სერიალში „უდანაშაულო“, სადაც პარტნიორობა ცნობილმა თურქმა მსახიობმა ბერენ საათმა გაუწია. ამ სერიალის პერსონაჟმა ქერიმ ილგაზმა, აქიურექს ნამდვილი პოპულარობა მოუპოვა, როგორც თურქეთში ასევე მის საზღვრებს გარეთაც. ის ტელე-ეკრანებზე 2014 წლის მარტში დაბრუნდა ახალი პერსონაჟით, კომისარი ომერ დემირი სერიალში „შავი ფული და სიყვარული“, სადაც პარტნიორობას ცნობილი თურქი მსახიობი თუბა ბუიუქუსთუნი უწევს. თურქულმა არხმა „“-მ ისინი სოციალურ ქსელში. წლის საუკეთესო წყვილად დაასახელა.

2015 წელს მან სეულში მოიპოვა საუკეთესო მსახიობი მამაკაცის ტიტული, სერიალით „შავი ფული და სიყვარული“, რომელშიც კომისარ ომერ დემირის როლი შეასრულა. ასევე 2015 წელს აქიურექი საუკეთესო მამაკაცის როლის შესრულებისთვის მიიწვიეს აშშ-ში ემის დაჯილდოებაზე (თუმცა ემი არ მიუღია). 2015 წელს თურქეთში, -ს დაჯილდოებაზე მოიპოვა ჯილდო.
შავი ფული და სიყვარული

შავი ფული და სიყვარული — თურქული რომანტიკული დრამა, რომელიც ეკრანებზე 2014 წლის 12 მარტს გამოჩნდა.

სერიალი მოგვითხრობს ორი განსხავებული სამყაროს მქონე ადამიანზე, თუ როგორ დააკავშირა მათი ცხოვრება მკვლელობამ. პოლიციის ოფიცერი ომერ დემირი (ენგინ აქიურექი), საკუთარი სამსახურის ერთგული, კრიმინალური ბანდის ციხეში ჩასმის შემდეგ ის ბედნიერი ბრუნდება სტამბოლში, რომ დაქორწინდეს გოგონაზე რომელიც უყვარს. მას წარმოდგენა არ ჰქონდა რომ მისი ცხოვრება სამუდამოდ შეიცვლებოდა.

ელიფ დენიზერი (თუბა ბუიუქუსთუნი), იუველირია რომელიც რომში ცხოვრობს და სამკაულებს ამზადებს. მისი დაბადებისდღის აღსაღნიშნად, ის სტამბოლში მიემგზავრება ოჯახთან, სადაც მისი სამყარო თავდაყირა დგება.

სერიალი შეიცავს სიუჟეტურ გადახვევებს, საიდუმლოებებს და თუ როგორია სიყვარული ყველაზე სასოწარკვეთილ მომენტებში.

როლებში
ლიტვის სამეფო

ლიტვის სამეფო — სახელმწიფო შუა საუკუნეების ევროპაში. ჩამოყალიბდა საუკუნის შუა წლებში. სამეფოს სტატუსი მიიღო მას შემდეგ, რაც მისი მთავარი მინდაუგასი კათოლიკედ მოინათლა და ეწოდა ლიტვის მეფე. სამეფო არსებობდა 1251-1263 წლებში. 1263 წელს მინდაუგასის მკვლელობის შემდეგ ლიტვის სამეფომ დაკარგა სტატუსი.

ისტორიაში დაფიქსირდა სამეფს აღდგენის კიდევ ორი მცდელობა. 1430 წელს ეს მცელობა ჰქონდა ვიტოვტის, ხოლო ეს განმეორდა 1918 წელს, როდესაც 11 ივლისს სამეფო ტახტზე აყავთ მინდაუგას , თუმცა ამ სამეფომ 1918 წლის 2 ნოემბრამდე იარსება.
გულდბორგსუნის მუნიციპალიტეტი

გულდბორგსუნის მუნიციპალიტეტი — მუნიციპალიტეტი (დანიურად კომუნა) დანიაში, ზელანდიის რეგიონში. მუნიციპალიტეტის ფართობია 903,15 კმ², ხოლო მოსახლეობა 60 954 (2014). შეიქმნა 2007 წლის 1 იანვარს ორ კუნძულზე — დასავლეთით ლოლანსა და აღმოსავლეთით ფალსტერზე მდებარე ექვსი ყოფილი მუნიციპალიტეტის გაერთიანებით. დასავლეთით ესაზღვრება ლოლანის მუნიციპალიტეტი, ჩრდილოეთით კი ვორდინბორგის მუნიციპალიტეტი.
ჩერქეზების გენოციდი

ჩერქეზების გენოციდი — რუსეთის იმპერიის მიერ განხორციელებული ეთნიკური ჩერქეზების წინააღმდეგ ჩადენილი დანაშაული და გენოციდი 1864-1867 წლებში რომლის დროსაც ჩრდილო-დასავლეთ კავკასიის მკვიდრმა მოსახლეობამ, ჩერქეზებმა, იძულებით მიატოვეს საკუთარი სამშობლო და სახლ-კარი.

რუსთა მიერ, ჩერქეზების ჩრდილო კავკასიიდან გასახლება, დაიწყო ჯერ კიდევ ცოტა ხნით ადრე ვიდრე დამთავრდებოდა რუსეთ-ჩერქეზეთის ომი. გენოციდმა და ეთნიკურმა წმენდამ ყველაზე მასშტაბური სახე მიიღო 1867 წელს. გადასახლებულები ძირითადად მოიცავდნენ ეთნიკურ ჩერქეზებს (ადიღელებს), უბიხებს, აფხაზებსა და აბაზებს.

უცნობია დეპორტირებულთა რიცხვი, თუმცა ზოგიერთი წყაროს მიხედვით იგი შეიძლება რამდენიმე ასეულ ათასსაც კი აღწევდეს. როგორც ჩანს ჩერქეზ ხალხთა დეპორტაცია შემდეგნაირად მიმდინარეობდა. რუს ჯარისკაცთა მიერ გარშემორტყმულ აულებს ჩერქეზები იძულებით ტოვებდნენ და მიემართებოდნენ რუსული პორტებისაკენ, რომლებიც განლაგებული იყო შავი ზღვის ჩრდილო-აღმოსავლეთ სანაპიროებზე. პორტებში მათ ხვდებოდათ თურქული ხომალდები რომლებსაც ოსმალეთის იმპერია უზრუნველყოფდა. ამ ხომალდებით ისინი ტოვებდნენ კავკასიას და მიემართებოდნენ თურქეთის შავიზღვისპირა პორტებში. აშკარაა რომ რუსების მთავარი მიზანი იყო განედენვნა მათთვის არასასურველი კავკასიელი მთიელები თავიანთი მიწებიდან. დაზარალებულთა მხოლოდ მცირე ნაწილმა არჩია გადასახლება თვითონ რუსეთის იმპერიის შიგნით, მის სხვა შორეულ პროვინციებში. ამდაგვარად ჩერქეზი მოსახლეობა იქნა გაფანტული, გადასახლებული და ზოგიერთ შემთხვევაში დახოცილიც კი. დეპორტაციის პროცესის დროს დაღუპულთა რიცხვი უცნობია. ზოგიერთი მათგანი გარდაიცვალა გემების მომლოდინე მასებში გავრცელებული ეპიდემიებისაგან, ზოგიც კი შავ ზღვაზე მომხდარი შტორმების შედეგად ჩაძირულმა გემებმა იმსხვერპლა. რუსეთის იმპერიის მაშინდელი მონაცემების მიხედვით, ომის დროს დაზარალებულთა 90 პროცენტის ემიგრირება მოხდა.

ამავე პერიოდში, ჩრდილოეთ კავკასიის სხვა მუსლიმი ხალხებიც გახდნენ მსხვერპლი რუსეთის იმპერიალისტური პოლიტიკისა. შედეგად ისინიც გადასახლებულ იქნენ ოსმალეთის იმპერიისა და ყაჯარული ირანის სხვადასხვა პროვინციებში.

საქართველო 2011 წლიდან პირველი ქვეყანაა მსოფლიოში რომელიც ჩერქეზების გენოციდს აღიარებს.
გველის ალფა

გველის ალფა — ორმაგი ვარსკვლავი ეკვატორული გველის თანავარსკვლავედის თავში. მისი ტრადიციული სახელი უნუკალჰაია. მისი ხილული ვარსკვლავიერი სიდიდე 2,6-ია, რის გამოც ის ყველაზე კაშკაშაა თანავარსკვლავედში და მისი დანახვა შეუიარაღებელი თვალითაც შეიძლება დედამიწის უმეტესი ადგილიდან. პარალაქსური გაზომვების მიხედვით, ამ ვარსკვლავამდე მანძილი დაახლოებით 74 სინათლის წელიწადია (23 პარსეკი).

მახასიათებლები
გველის ალფა გიგანტური ვარსკვლავია ვარსკვლავური კლასიფიკაციით 2 , რომელმაც ამოწურა ბირთვში არსებული წყალბადის საწვავი და მთავარი მიმდევრობიდან გადავიდა. ინტერფერომეტრული გაზომვებით ამ ვარსკვლავის კუთხური დიამეტრი 4,85 ± 0,05 მილიარკწამია, რომელიც, მის მიახლოებითი დაშორების მიხედვით, მზის ფიზიკურ რადიუსს 12-ჯერ აღემატება. გარე გარსის ეფექტური ტემპერატურა 4498 კელვინია, რომელიც მას ნარინჯისფერ იერს აძლევს, ეს კი ტიპის ვარსკვლავის მახასიათებელია.

ეს ვარსკვლავი 38 მზის სიკაშკაშეს ასხივებს, ხოლო სხვა 32 მზის სიკაშკაშე ინფრაწითელ დიაპაზონში გამოსხივდება. +11,8 მაგნიტუდიანი კომპანიონის კუთხური დაშორება 58 არკწამია გველის ალფადან, ხოლო 13 მაგნიტუდიანი ვარსკვლავი მდებარეობს 2,3 არწუთის მოშორებით.
ჰოროდოკის რაიონი (ლვივის ოლქი)

ჰოროდოკის რაიონი — გაუქმებული რაიონი უკრაინაში, ლვივის ოლქში. მისი ფართობი 727 კმ² იყო. 2015 წლის აღწერის მონაცემებით რაიონის მოსახლეობა 68 871 ადამიანს შეადგენდა, ხოლო სიმჭიდროვე 95 კაცს კმ²-ზე. ჰოროდოკის რაიონის ადმინისტრაციული ცენტრი იყო ქალაქი ჰოროდოკი.

2020 წლის ადმინისტრაციული რეფორმის შემდეგ შეუერთდა ლვივის რაიონს.